จังหวะถอยลงเหลี่ยม
ไฮไลต์ความคึกคักไปอยู่ที่ภาคตะวันออก จันทบุรี ตราด ตามฉากที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. นำทีม ครม.สัญจร,ยกทัพหลวงบุกเมืองจันท์,ขนโครงการไปลงพื้นที่ ทั้งผลักดันให้ประเทศไทยเป็นชาติมหาอำนาจด้านการค้าผลไม้เมืองร้อนของโลก รวมถึงการยกระดับโครงสร้างพื้นฐานโครงข่ายถนน รถไฟทางคู่ รถไฟโดยสารด่วนพิเศษ แก้ไขปัญหาน้ำอุปโภคบริโภคและไฟฟ้าดับ พัฒนาด่านชายแดน ท่าเทียบเรือ พัฒนาคุณภาพชีวิตของประชาชน,ตามโปรแกรมเพิ่มขีดความสามารถในทุกด้าน รองรับกับโครงการพัฒนาระเบียงเศรษฐกิจภาคตะวันออก (EEC) เมกะโปรเจกต์ เรือธง ของรัฐบาล,ภาพออกมาในโทนที่ นายกฯลุงตู่ เดินหน้าปั่นเนื้องาน,เน้นเติมวัคซีนเสริมภูมิคุ้มกันรัฐบาล ตุนแต้มเดินหน้าต่อช่วงเปลี่ยนผ่าน,ในจังหวะตีกรรเชียงออกห่างจากเกมมะรุมมะตุ้มทางการเมือง ตามท้องเรื่องที่ พี่ใหญ่ อย่าง บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม กำลังตกอยู่ในวงล้อมฝ่ายจ้องโค่นกระดาน,ตามสถานการณ์ทางกระแสมาถึงขั้นที่ ข่าวลือ ยกระดับใกล้เคียงกับข่าวจริง แบบที่นักข่าวแทบแยกไม่ออกกับกระแสวงนอกวงในที่ พี่ใหญ่ ทิ้งไพ่ ไขก๊อก ในช่วงสุดสัปดาห์ที่ผ่านมา,ว่ากันถึงขั้นให้ลุ้นจับตาภายในเวลา 48 ชั่วโมง,แต่ถึงตรงนี้ก็ยังไม่มีอะไรในกอไผ่ ล่าสุด พล.ท.คงชีพ ตันตระวาณิชย์ โฆษกกลาโหม เปิดเผยว่า พล.อ.ประวิตร มีกำหนดเดินทางไปร่วมประชุมรัฐมนตรีกระทรวงกลาโหมอาเซียนที่ประเทศสิงคโปร์ ระหว่างวันที่ 5–7 กุมภาพันธ์ 2561,พร้อมยืนยัน ยังเข้มแข็งและมีกำลังใจทำงานเพื่อประเทศชาติและประชาชนต่อไป,ตามรูปการณ์นอกจาก พี่ใหญ่ ไม่ได้ถอดใจไขก๊อกแล้ว ยังส่อแววเบิ้ลกลับด้วยโพลหนุนให้อยู่ต่อเพื่อให้ประเทศสงบปลอดจากม็อบป่วนเมือง แถมด้วยออปชั่นการล็อบบี้บริษัทเอกชนในขุมข่าย พี่ใหญ่ ซื้อลิขสิทธิ์บอลโลก 2018 ให้ชาวบ้านได้ดูถ่ายทอดสดจากประเทศรัสเซีย,จัดโพลเชียร์สู้กับโพลของฝ่ายรุกไล่,พี่ใหญ่ ยังไม่ถอดใจถอยง่ายๆตามแรงกดดัน,เรื่องของเรื่อง ย้อนไปโฟกัสจากประโยคร้อนๆบนเวทีเลี้ยงปีใหม่กระทรวงกลาโหมที่ บิ๊กป้อม ถอดหัวใจพูดกับแม่ทัพ นายกอง ขุนทหารใหญ่,ผมรับราชการมาตั้งแต่ปี 2511 จนถึงขณะนี้ผ่านมา 50 ปีแล้ว ไม่เคยมีเรื่องอะไรหนักๆ ก็ดูเอาแล้วกันว่าผมได้ทำอะไรที่เสียหายกับประเทศชาติบ้านเมืองหรือไม่ ผมเข้ามาเพราะอยากจะช่วยเหลือบ้านเมืองอยากทำงานให้บ้านเมือง ถ้าประชาชนไม่ต้องการ ผมก็พร้อมที่จะไปจากตำแหน่งนี้ เพราะฉะนั้นอยากจะฝากกับสื่อว่าอยากให้ดูว่าผมทำงานมาตลอด 50 ปีได้ทำอะไรไว้บ้าง,จับทางทหารอาชีพอย่าง บิ๊กป้อม ยึดถือศักดิ์ศรีเป็นสำคัญ,นั่นยังไม่นับวีรกรรมวัยหนุ่มที่เจ้าภาคภูมิใจ ถูกส่งไปรบแบบจรยุทธ์ในประเทศลาวในช่วงติดร้อยตรีหมาดๆ เสี่ยงเป็นเสี่ยงตายแบบฉายเดี่ยวคนเดียว มีแค่ปืนเอ็ม 16 ประจำกาย กับมอเตอร์ไซค์คู่ชีพ,เผชิญสถานการณ์บีบคั้นมาซะขนาดนั้น คงไม่มีแรงกดดันทำอะไร บิ๊กป้อม ได้,ที่แน่ๆถ้ายอมถอย ไขก๊อกตอนนี้ เท่ากับ พล.อ.ประวิตร ยอมรับสภาพมอมแมมตามที่ถูกรุมถล่มโจมตี ศักดิ์ศรี บารมีที่สั่งสมมาเกินค่อนชีวิตมลายหายหมด,แต่อย่างไรก็ดี ถึงจังหวะนี้ก็เริ่มมีกระแสฝั่งหนุนทั้งโพลเชียร์และเสียงของทหารผ่านศึกที่บอกให้ บิ๊กป้อม สู้ต่อ ระหว่างเป็นประธานพิธีสวนสนามวันทหารผ่านศึก,ไม่ได้มีแค่ขบวนการไล่ ฝ่ายเชียร์ก็มี มันก็เป็นไปได้ ถ้าถึงจังหวะที่กระแสซา แรงกดดันเบาบางลงไป,พอได้เหลี่ยม ถอยแบบมีเชิง พล.อ.ประวิตร อาจตัดสินใจทิ้งไพ่ โดยไม่เสียอาการทรงตัว,และถ้าสถานการณ์ออกมาในมุมนั้น พวกที่จ้องกระโดดข้าม ซ้ำไม้ล้ม ก็ต้องประเมินเกมกันให้ดีๆ,เพราะโดยสถานะของ พี่ใหญ่ ผู้มากบารมี บิ๊กป้อม ก็คือ บิ๊กป้อม ฐานยังแน่นทั้งในกองทัพ ตำรวจ มหาดไทย และเครือข่ายการเมืองที่ต่อสายได้,นึกสภาพ บิ๊กป้อม ที่พ้นสถานะใน ครม. ไม่ได้มีตำแหน่งแห่งหนเป็นทางการ,ตัดชนวนเสียงครหาในการใช้อำนาจรัฐไปได้,พี่ใหญ่ ลุยปั้นพรรคการเมืองได้แบบ full time เต็มเวลาเลย.,ทีมข่าวการเมือง
ไฮไลต์ความคึกคักไปอยู่ที่ภาคตะวันออก จันทบุรี ตราด ตามฉากที่ นายกฯลุงตู่ นำทีม ครม.สัญจร
ครม.สัญจร,บิ๊กป้อม,บิ๊กตู่,วิเคราะห์การเมือง,ทีมข่าวการเมือง,ข่าวทั่วไป